Στρατηγικές αναγνωστικής κατανόησης και μαθησιακό ύφος μαθητών με μαθησιακές δυσκολίες σε αφηγηματικά και επεξηγηματικά κείμενα
Creators: name: Αθανασιάδου, Ελένη Θεοδώρου
Publisher: name: Aristotle University of Thessaloniki
Year: 2020
Subjects: Αναγνωστική κατανόηση
Ειδικές μαθησιακές δυσκολίες
Μαθησιακό ύφος
Στρατηγικές
Reading comprehension
Special learning difficulties
Learning style
Strategies

description: Η ανάγνωση αποτελεί μια σύνθετη διαδικασία με σκοπό την κατανόηση των περιεχόμενων πληροφοριών του γραπτού λόγου. Οι μαθητές με μαθησιακές δυσκολίες, όπως φαίνεται και στον ορισμό τους, αντιμετωπίζουν δυσκολίες στην αναγνωστική κατανόηση καθώς όπως δηλώνεται και στον ορισμό τους παρουσιάζουν αδυναμίες σε περιοχές του λόγου (πρόσληψη, επεξεργασία, οργάνωση, έκφραση). Τα προβλήματα που παρουσιάζουν στην αναγνωστική κατανόηση λόγω της έλλειψης ή ανεπαρκούς χρήσης στρατηγικών ανάγνωσης. Οι δυσκολίες στην αναγνωστική κατανόηση και το αναλυτικό μαθησιακό ύφος αποτελούν θέματα που απασχολούν τη διεθνή εκπαιδευτική επιστημονική κοινότητα σε σχέση με τους παράγοντες που συμβάλλουν στην δυσκολία της αναγνωστικής κατανόησης των μαθητών με μαθησιακές ανάγκες. Σύμφωνα με εμπειρικά δεδομένα, η κατανόηση μπορεί να επιτευχθεί μέσα από τη διδασκαλία στρατηγικών. Η παρούσα ερευνητική εργασία πραγματεύεται το ζήτημα διδασκαλίας στρατηγικών αναγνωστικής κατανόησης σε παιδιά με μαθησιακές δυσκολίες που παρουσιάζουν δυσκολίες στην κατανόηση κειμένων και το μαθησιακό τους ύφος που αφορά την μέθοδο επεξεργασίας των πληροφοριών (αναλυτικές ή ολιστικές). Σκοπός είναι να διερευνηθεί η διαφορά στο επίπεδο αναγνωστικής κατανόησης μαθητών με μαθησιακές ανάγκες και μαθητών τυπικής ανάπτυξης σε κειμενικά είδη (αφηγηματικά και επεξηγηματικά) που διδάσκονται στο μάθημα της Γλώσσας στο δημοτικό σχολείο, να διερευνηθεί το μαθησιακό τους ύφος και να καταγραφούν κατάλληλες στρατηγικές αναγνωστικής κατανόησης. Ο σκοπός επιτυγχάνεται με την αξιολόγηση των μαθητών με άτυπα τεστ αναγνωστικής κατανόησης με τη χρήση ενός αφηγηματικού και ενός επεξηγηματικού κειμένου και την αιτιολόγηση από πλευράς μαθητών του τρόπου που σκέφτηκαν για να απαντήσουν σε συγκεκριμένες ερωτήσεις κατανόησης του εργαλείου. Το δείγμα της έρευνας αποτέλεσαν 30 μαθητές με πιθανότητα μαθησιακών δυσκολιών και 30 τυπικής ανάπτυξης που φοιτούν στην Ε΄ και ΣΤ΄ τάξη δημοτικών σχολείων της Θεσσαλονίκης. Το δείγμα επιλέχτηκε κατόπιν συμπλήρωσης ανιχνευτικού κριτηρίου μαθησιακής συμπεριφοράς των μαθητών από τους εκπαιδευτικούς τους. Τα ερευνητικά εργαλεία που χρησιμοποιήθηκαν ήταν το Ανιχνευτικό Κριτήριο Μαθησιακών Δυσκολιών (Learning Disabilities Diagnostic Inventory) (Hammill, 1998) και άτυπο τεστ αξιολόγησης της αναγνωστικής κατανόησης και διερεύνησης του μαθησιακού στυλ των μαθητών σε αφηγηματικό και επεξηγηματικό κείμενο. Τα αποτελέσματα της έρευνας κατέδειξαν ότι οι μαθητές με μαθησιακές δυσκολίες σημειώνουν σημαντικά χαμηλότερη επίδοση στην αναγνωστική κατανόηση σε σχέση με τους μαθητές τυπικής ανάπτυξης. Επίσης, οι μαθητές και των δυο ομάδων είχαν καλύτερες επιδόσεις στο αφηγηματικό παρά στο επεξηγηματικό κείμενο. Όσον αφορά το μαθησιακό ύφος διαπιστώθηκε πως οι μαθητές τυπικής ανάπτυξης υιοθετούν κατά κύριο λόγο το αναλυτικό μαθησιακό ύφος κατά την προσέγγιση των πληροφοριών ενός κειμένου, ενώ οι μαθητές με μαθησιακές δυσκολίες το ολιστικό ύφος. Λέξεις κλειδιά: αναγνωστική κατανόηση, ειδικές μαθησιακές δυσκολίες, μαθησιακό ύφος, στρατηγικές
description: Reading is a complex process for understanding the information contained in the written discourse. Pupils with learning difficulties, as shown in their definition, face difficulties in reading comprehension as stated and in their definition they have weaknesses in areas of speech (recruitment, processing, organization, expression). Problems with reading comprehension due to the lack or inadequate use of reading strategies. Difficulties in reading comprehension and analytical learning style are issues that concern the international educational scientific community in relation to the factors that contribute to the difficulty of reading comprehension of pupils with learning needs. According to empirical data, understanding can be achieved through teaching strategies. The present research addresses the issue of teaching reading comprehension strategies to children with learning disabilities who have difficulty understanding texts and their learning style regarding the method of processing information (analytical or holistic). The aim is to investigate the difference in reading comprehension level of pupils with learning needs and typical developmental pupils in textual (narrative and explanatory) types taught in the elementary school language course, to investigate their learning style and writing style. The purpose is achieved by evaluating pupils with atypical reading comprehension tests using a narrative and explanatory text and by justifying pupils how they thought about answering specific comprehension questions of the tool. The sample of the research consisted of 30 pupils with learning disabilities and 30 formal developmental pupils who are studying in elementary and elementary school class of Thessaloniki. The sample was selected after the pupils' teacher behavioral learning criterion was completed. The research tools used were the Learning Disabilities Diagnostic Inventory (Hammill, 1998) and an informal test of assessing pupils' reading comprehension and exploring their learning style in narrative and explanatory text. The results of the study showed that pupils with learning disabilities scored significantly lower on reading comprehension than pupils with formal developmental disabilities. Pupils from both groups also performed better in the narrative than in the explanatory text. Keywords: reading comprehension, special learning difficulties, learning style, strategies